ons hen duysentvierhondert viventseventich
i
En ten ii sesse halsten rocx erflijck opten xiii
dach der maent van decembri int jair ons hen
duysent vierhondertacht en tseventich En es
in dese deylinghe tusschen de voirs ptien clairlijck
ghecondicioneert bevorweert ende ondersproke
oft enich vanden voirs partien enighe van zijne
goeden chijsen rinten oft pachten in zijn deylinghe
bleven en gevallen met rechte verlore en afgewone
wordde oft oick dat enige rinten oft pachten ind jaird
betalinghen oft maten waen dan die gespecificieert
staen dat zij alsulcken questien malcanden te gelijcken
coste zullen hulpen vantwordden En alle verlies
malcanden te gelijcke oprichten nae qualiceit en
advenant vanden vliese der selv goeden rinten oft
pachten voe elcken penick achthien gelijcke penigen
En oftmen naemaels uut enigen der voirs goeden
bevonde meer chijs oft comers gaen boven de
weerde van eenen stuv dan voirs staet dat
zij dat malcanden oprichten zullen voe elcken
penick achthien gelijcke penigen Desgelijcx oftmen
naemaels bevonde enige ande goeden chijsen rinten
en pachten die tusschen de voirs ptien behoiren
souden gedeilt te wordden en die tusschen de
voirs ptien niet gedeilt en zijn dat de voirg
dien die te gelijcke deylen zijndert zullen en
te gelijcke sculdich zullen zijn te deylen Es voirts
tusschen de voirs clairlijck bevorweert en ondersproke
dat de voirs partien te gelijcken coste draghen en
betalen zullen alle chijsen rinten en lasten die op
de voirs goeden oft enighe van dien totten daghe
van heden gevallen en vschenen moegen zijn
en alsoe malcanden zijn gedeelte los leven des
zullen de selve partien te gelijcke trecken alle
proffijten die uut zaken van hueringhen pechtinge